২ অক্টোবর, গান্ধী জয়ন্তীর চালু হচ্ছে ইস্টওয়েস্ট মেট্রোর ফার্স্ট ফেজ। আপাতত সেক্টর ফাইভ থেকে সল্টলেক স্টেডিয়াম পর্যন্ত চলবে ট্রেন। উদ্বোধনে আসতে পারেন প্রধানমন্ত্রী। মেট্রোর টানেল ঘুরে দেখে জানিয়ে দিলেন কেন্দ্রীয় মন্ত্রী বাবুল সুপ্রিয়। অনুষ্ঠানে আমন্ত্রণ জানানো হবে মুখ্যমন্ত্রী সহ রাজ্যের বেশ কয়েকজন মন্ত্রীকে।
 নিজস্ব প্রতিবেদন:  ২ অক্টোবর, গান্ধী জয়ন্তীর চালু হচ্ছে ইস্টওয়েস্ট মেট্রোর ফার্স্ট ফেজ। আপাতত সেক্টর ফাইভ থেকে সল্টলেক স্টেডিয়াম পর্যন্ত চলবে ট্রেন। উদ্বোধনে আসতে পারেন প্রধানমন্ত্রী। মেট্রোর টানেল ঘুরে দেখে জানিয়ে দিলেন কেন্দ্রীয় মন্ত্রী বাবুল সুপ্রিয়। অনুষ্ঠানে আমন্ত্রণ জানানো হবে মুখ্যমন্ত্রী সহ রাজ্যের বেশ কয়েকজন মন্ত্রীকে। ঘোষণা আগেই হয়েছিল। এবার নির্দিষ্ট হল দিনক্ষণ। ২অক্টোবর থেকেই চালু হচ্ছে ইস্ট ওয়েস্ট মেট্রোর ফার্স্ট ফেজ। অর্থাত্‍ সোজা কথায় অক্টোবরের শুরু থেকেই সেক্টর ফাইভ থেকে মেট্রোয় চড়ে আপনি পৌছে যাবেন সল্টলেক স্টেডিয়াম। টানেলের কাজ সরেজমিনে খতিয়ে দেখে ঘোষণা করলেন কেন্দ্রীয় মন্ত্রী বাবুল সুপ্রিয়। প্রথম পর্যায়ে মোট ৬টি স্টেশনে চলাচল করবে ইস্ট-ওয়েস্ট মেট্রো। সেক্টর ফাইভ, করুণাময়ী, সেন্ট্রাল পার্ক, সিটি সেন্টার, বেঙ্গল কেমিক্যাল, সল্টলেক স্টেডিয়াম। সল্টলেক স্টেডিয়ামের কাছে রেললাইনে ওয়াই লেন বানানো হয়েছে। ওয়াই  লেন দিয়ে ট্রেন আবার ঘুরে যাবে সেক্টর ফাইভের দিকে। ইস্ট-ওয়েস্টই দেশের প্রথম মেট্রো,  ট্রেন চলার জন্য যেখানে আন্ডার ওয়াটার টানেল তৈরি হয়েছে। শুরু থেকেই প্রকল্পের দিকে কড়া নজর প্রধানমন্ত্রীর দফতরের। মেট্রো প্রকল্পের ব্যয়ভারও পুরোটাই বহন করেছে কেন্দ্র। তাই, লোকসভা ভোটের আগে প্রধানমন্ত্রীর হাত দিয়েই প্রকল্পের উদ্বোধন করাতে চান বাবুল সুপ্রিয়।